
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2042888/5096/0022 (1) 

Καθορισμός της χιλιομετρικής αποζημίωσης του προσω¬ 
πικού του Μηχανικού Εξοπλισμού των Νομαρχιακών 

Ταμείων, κινουμένου για εκτέλεση υπηρεσίας. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΣΩΤΕΡΙΚΩΝ 

Έχοντας υπόψη: 

1. Τις διατάξεις της παρ. 4 του άρθρου 23 του Ν. 1735/ 
1987 «Προσλήψεις στο δημόσιο Τομέα, κοινωνικός έλεγ¬ 
χος στη δημόσια διοίκηση, πολιτικά δικαιώματα και άλλες 
διατάξεις». 

2. Την αριθμ. 3532/7072/15.1.88 κοινή απόφαση των 
Υπουργών Εσωτερικών και Οικονομικών όπως τροποποιή¬ 
θηκε και Οντικαταστάθηκε με τις αριθμ. 95580/8906/ 
22.11.88, 2033096/3766/0022/24.7.90 και 2049228/ 
4353/0022/31.8.91 όμοιες. 

3. Την αριθμ. 2028461/3353/0022/10.5,93 κοινή 
απόφαση των Υπουργών Οικονομικών και Μεταφορών και 
Επικοινωνιών με την οποία καθορίστηκε η χιλιομετρική 
αποζημίωση των μετακινουμένων για υπηρεσία υπαλλή¬ 
λων με ιδιόκτητα μεταφορικά μέσα. 

4. Την αριθμ. Υ. 2009/20.5.1993 (ΦΕΚ 365/Β7 
21.5.93) απόφαση του Πρωθυπουργού και Υπουργού Οι¬ 
κονομικών με θέμα «Ανάθεση αρμοδιοτήτων Υπουργού 
Οικονομικών στους υφυπουργούς Οικονομικών», αποφα¬ 
σίζουμε; 

Τροποποιούμε την αριθμ. 2033096/3766/0022/ 
24.7.90 Κοινή απόφασή μας ως προς την παρ. 1 πέρ. α' 
και β’ αυτής, όπως τροποποιήθηκε με την αριθμ. 
2049228/4353/0022/ 31 7.91 όμοια και ορίζουμε όπως 
αντί του ποσού των 17 δρχ., στο εξής θα καταβάλεται απο¬ 
ζημίωση 31 δρχ. ανά χιλιόμετρο. 

Το ύψος της δαπάνης δεν μπορεί να προσδιοριστεί, 
άλλά έχουν προβλεφθεί αντίστοιχες πιστώσεις στους 
προϋπολογισμούς των Νομαρχιακών Ταμείων. 

Η ισχύς της παρούσας αρχίζει από την ημερομηνία δη¬ 
μοσίευσής της. 















6186 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 16 Ιουλίου 1993 

ΟΙ ΥΠΟΥΡΓΟΙ 

ΕΣΟΤΕΡΙΚΟΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΙΩΑΝΝΗΣ ΚΕΦΑΛΟΠΑΝΝΗΣ ΚΩΝ/ΝΟΣ ΠΑΤΡΑΚΟΣ 

-- 

Αριθ. 2042886/5087/0022 (2) 

Αμοιβή Επιτροπής Εξετάσεων και λοιπού προσωπικού που 
θα απασχοληθεί στις εισαγωγικές εξετάσεις της Σχο¬ 
λής Τσυριστικών Επαγγελμάτων (ΣΤΕ) περιόδου 1993. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

Σύμφωνα με: 

1. Τις διατάξεις: 

α. Της παρ. 4 της αριθ. ΥΑ 118913/4890/24.8.1978 
(ΦΕΚ 749/τ.Β/1978) κοινής απόφασης «περί ρυθμίσεως 
μισθολογικών θεμάτων». 

β. Του αρθρ. 5 του Π.Δ. 121/1988 (ΦΕΚ 59/τ.Α/ 
28.3.1988) «περί μετατροπής εκπ/ρίων Βασικής Εκπαί¬ 
δευσης Σχολής Τουριστικών Επαγγελμάτων σε Τεχνικές 
Επαγγελματικές Σχολές Τουριστικών Επαγγελμάτων Δευ¬ 
τεροβάθμιας Εκπαίδευσης). 

γ. Του Ν. 1256/1982 (ΦΕΚ 65/τ.Α/31.5.1982) «για την 
πολυθεσία, την πολυαπασχόληση και την καθιέρωση ανω- 
τάτου ορίου απολαβών στο δημόσιο τομέα κλπ.». 

δ. Του άρθρ. 5 του Ν. 1351/83 (ΦΕΚ 56/τ.Α/ 
28.4.1983) «εισαγωγή σπουδαστών στην τριτοβάθμια εκ¬ 
παίδευση και άλλες διατάξεις». 

ε. Του άρθρ. 27 του Ν. 2081/92 (ΦΕΚ 154/τ.Α/ 
10.9.92) «περί ελέγχου των δπανών που προκαλούν οι κα¬ 
νονιστικές διοικητικές πράξεις». 

στ. Του άρθρ. 5 παρ. 2 περ. η' του Π.Δ. 138/1993 (ΦΕΚ 
55/τ.Α/14.4.1993) «Οργανισμός του Υπουργείου Εθνικής 
Οικονομίας». 

2. Την αριθμ. 2051441/4616/0022/1.8.1991 (ΦΕΚ 
668/τ.Β/7.8.1991) κοινή υπουργική απόφαση «αποζημί¬ 
ωση βαθμολογητών». 

3. Το ασπόσπασμα πρακτικών της από 18.2.1993 συνε¬ 
δρίασης του Διοικητικού Συμβουλίου της Σχολής Τουριστι¬ 
κών Επαγγελμάτων. 

4. Το αριθμ. Φ.211/78/4063/13.6.1993 έγγραφο της 
Σχολής Τουριστικών Επαγγελμάτων καθώς και το αριθμ. Φ 
211/85/5002/17.6.93 έγγραφο. 

5. Την αριθμ. Υ.2009/20.4.93 (ΦΕΚ 365/Τ.Β/21.5.93) 
απόφαση του Πρωθυπουργού και του Υπουργού Οικονο¬ 
μικών περί «Αναθέσεως αρμοδιοτήτων του Υπουργού Οι¬ 
κονομικών στους Υφυπουργούς Οικονομικών». 

6. Την αριθμ. Υ. 1935/3.12.1992 απόφαση του Πρωθυ¬ 
πουργού και του Υπουργού Εθνικής Οικονομίας «Καθορι¬ 
σμός αρμοδιοτήτων των Υφυπουργών Εθνικής Οικονο¬ 
μίας», αποφασίζουμε: 

Τροποποιούμε την αριθμ. 2051441/4616/0022/1.8.1991 
(ΦΕΚ 668/τ.Β/7.8.1991) κοινή υπουργική απόφαση και κα¬ 
θορίζουμε την αποζημίωση των βαθμολογητών των γραπτών 
και προφορικών εξετάσεων, των Προέδρων και μελών των 
Επιτροπών και του λοιπού προσωπικού που θα υποβοηθήσει 
το έργο των εξετάσεων, για την αξιολόγηση των υπο¬ 


ψηφίων ως προς την ικανότητά τους να ομιλούν, να γρά¬ 
φουν και να διαβάζουν τις ζητούμενες ξένες γλώσσες, ως 
ακολούθως: 

α) Την αποζημίωση των βαθμολογητών των γραπτών 
των υποψηφίων για την εισαγωγή τους στα Εκπαιδευτήρια 
της Σχολής δραχμές 210 ανά γραπτό. 

β) Την αποζημίωση των Εξεταστών - Καθηγητών των 
προφορικών εξετάσεων, δραχμές 6.000 για κάθε μέρα 
απασχόλησης. 

γ) Την αποζημίωση των Προέδρων και Μελών των Επι¬ 
τροπών των Εξετάσεων, δραχμές 5.000 και για 12 ημέ¬ 
ρες, κατ’ανώτατο όριο. 

δ) Την αποζημίωση των Γραμματέων - Ταξινομητών, 
δραχμές 3.000 ημερησίως για 10 ημέρες κατ’ ανώτατο 
όριο, για την Κεντρική Υπηρεσία και για 4 ημέρες κατ’ 
ανώτατο όριο για την επαρχία (Εκπ/ρια Σ τ.Ε.). 

ε) Την αποζημίωση των Επιτηρητών των Εξετάσεων 
δραχμές 3.000 για κάθε ημέρα απασχόλησης. 

στ) Την αποζημίωση του Διδακτικού - Διοικητικού και 
Βοηθητικού Προσωπικού για ητν υποβοήθηση του έργου 
των εξετάσεων δραχμές 3.000 την ημέρα. 

Από τις διατάξεις αυτής της απόφασης προκαλείται δα¬ 
πάνη ύψους 879.648 δρχ. η οποία θα βαρύνει τον προϋ¬ 
πολογισμό της Σχολής Τουριστικών Επαγγελμάτων στον 
οποίο έχει γραφεί πίστωση με Κ.Α. Ω 614/Β. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 16 Ιουλίου 1993 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΘΕΟΔΩΡΟΣ ΚΑΣΣΙΜΗΣ ΚΩΝ. ΠΑΤΡΑΚΟΣ 

-♦- 

Αριθ. 2043231/5107/0022 (3) 

Τροποποίηση της αριθμ. 2078839/8372/0022/28.1.1991 
απόφαση Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 422/81 (Κώδικας 
Μ.Τ.Π.Υ.). 

2. Τη διάταξη της παρ. 2 του άρθρου 8 του Ν. 1810/88 
«Για τη συμπλήρωση και βελτίωσή του Ν. 1505/84 και άλ¬ 
λες διατάξεις». 

3. Την αριθμ. 2078839/8372/0022/28.1.91 απόφασή 
μας, με την οποία καθορίστηκε η μηνιαία αντιμισθία του 
Προέδρου του Δ.Σ. του Μ.Τ.Π.Υ. για την προσφερόμενη 
από αυτόν διοικητική εργασία. 

4. Το αντίγραφο των πρακτικών της 16ης Συνεδρίασης 
της 12.4.93 του Δ.Σ. του Μ.Τ.Π.Υ., με το οποίο προτείνε- 
ται η αναπροσαρμογή της αντιμισθίας του Προέδρου του 
Δ.Σ. του Ταμείου. 

5. Τήν αριθμ. Υ.2009/20.5.93 (ΦΕΚ 365/Β/21.5.93) 
κοινή απόφαση του Πρωθυπουργού και Υπουργού Οικο¬ 
νομικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών», αποφασίζουμε: 

α) Τροποποιούμε την αριθμ. 2078839/8372/0022/ 
28.1.91 απόφασή μας και καθορίζουμε τη μηνιαία αντιμι¬ 
σθία του Προέδρου του Μετοχικού Ταμείου Πολιτικών 
Υπαλλήλων για την προσφερόμενη από αυτόν διοικητική 
εργασία στο ποσό των 200.000 (διακοσίωνχιλιάδων) δρχ., 

που θα αναπροσαρμόζεται με τις εκάστοτε χορηγούμενες 
γενικές αυξήσεις επί των αποδοχών. 

β) Επίσης παρέχονται στον Πρόεδρο του Μ.Τ.Π.Υ. τα 
από το άρθρο 13 Ν. 1505/84 προβλεπόμενα επιδόματα 
εορτών και άδειας. 

γ) Από τις διατάξεις της απόφασης αυτής προκαλεΐται 
επιπλέον δαπάνη σε βάρος του Προϋπολογισμού του Με¬ 
τοχικού Ταμείου Πολιτικών Υπαλλήλων ύψους 1.200.000 
δρχ. για το τρέχον οικονομικό έτος καί 1.700.000 δρχ. για 
τα επόμενα οικονομικά έτη. Η ανωτέρω δαπάνη θα καλυ¬ 
φθεί μετά την εγκριθείσα τροποποίηση του Π/Υ οικ. έτους 
1993 του Μ.Τ.Π.Υ. από το τακτικό αποθεματικό. 

Από την ημερομηνία ισχύος της παρούσας απόφασης 
καταργείται η αριθμ. 2078839/8372/0022/28.1.91 
όμοια. 

δ) Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 1993 

Ο ΥΦΥΠΟΥΡΓΟΣ 

ΚΩΝ. ΠΑΤΡΑΚΟΣ 
-♦- 

Αριθ. 35547 (4) 

Χορήγηση άδειας ίδρυσης και λειτουργίας Ερασιτεχνικής 

Σχολής Χορού στην εταιρεία «Μάγια Σοφού και Σία 

Ο.Ε.». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κλπ.» 
(ΦΕΚ 127/Α/13.5.81). 

3. Το άρθρο 15 του Ν. 1348/1983 «Διάλυση του 
Ν.Π.Δ.Δ. με την επωνυμία « Αρμα θέσπιδος» και άλλες 
διατάξεις» (ΦΕΚ 47/Α/14.4.1983). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

5. Την αριθμ. ΥΠΠΟ/ΓΝΟΣ/49095/30.10.91 (ΦΕΚ 
987/Β/91) Υπουργική απόφαση με θέμα: 

«Μεταβίβαση αρμοδιοτήτων Υπουργού και δικαιώματος 
υπογραφής» με εντολή Υπουργού «στο Γ ενικό Γ ραμαμτέα 
και τους Προϊσταμένους Διευθύνσεων, Τμημάτων και 
Γ ραφείων της Κεντρικής Υπηρεσίας του Υπουργείου Πο¬ 
λιτισμού». 

6. Αίτηση της εταιρείας «Μάγια Σοφού και Σία Ο.Ε.» με 
τα συνοδεύοντα δικαιολογητικά. 

7. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81, όπως τούτο τροποποιήθηκε μετα¬ 
γενέστερα με την αρ. 2436/15.1.1985 (ΦΕΚ 31/Β/85) 
κοινή απόφαση των Υπουργών Προεδρίας της Κυβέρνη¬ 
σης και Πολιτισμού και Επιστημών», για τον έλεγχο της κα- 
ταλληλότητάς του επί της οδού Δημοχάρους 27 κτιρίου 
στην Αθήνα, αποφασίζουμε: 

1. Χορηγούμε στην εταιρεία «Μάγια Σοφού και Σία Ο.Ε.» 
άδεια ίδρυσης και λειτουργίας Ερασιτεχνικής Σχολής Χο¬ 
ρού με την επωνυμία «Ερασιτεχνική Σχολή, Χορού «Μάγια 
Σοφού» και διακριτικό τίτλο «Σχολές Χορού Μάγια Σο¬ 
φού», με έδρα λειτουργίας το επί της οδού Δημοχάρους 
27 κτίριο στην Αθήνα. 


2. Η έναρξη λειτουργίας της Σχολής ορίζεται από το 
σχολικό έτος 1993-94. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 19 Ιουλίου 1993 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 

♦ - 

Αριθ. 34961 (5) 

Ανάκληση άδειας ίδρυσης και λειτουργίας Ερασιτεχνικής 
Σχολής Χορού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κλπ.» 
(ΦΕΚ 127/Α/13.5.81). 

3. Το άρθρο 15 τουθ Ν. 1348/1983 «Διάλυση του 
Ν.Π.Δ.Δ. με την επωνυμία « Αρμα θέσπιδος» και άλλες 
διατάξεις» (ΦΕΚ 47/Α/14.4.1983). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

5. Την αριθμ. ΥΠΠΟ/ΓΝΟΣ/49095/30.10.91 (ΦΕΚ 
987/Β/91) Υπουργική απόφαση με θέμα: 

«Μεταβίβαση αρμοδιοτήτων Υπουργού και δικαιώματος 
υπογραφής» με εντολή Υπουργού» στο Γ ενικό Γραμματέα 
και τους Προϊσταμένους Διευθύνσεων, Τμημάτων και 
Γραφείων της Κεντρικής Υπηρεσίας του Υπουργείου Πο¬ 
λιτισμού». 

6. Την αριθ. 41343/14.11.1986 (ΦΕΚ 879/16.12.86 / 
Β' Τεύχος) απόφασή μας με την οποία χορηγήθηκε άδεια 
ίδρυσης και λειτουργίας Ερασιτεχνικής Σχολής Χορού 
στην Εταιρεία «Α.Α. και Ξ. Ματέυ Ο.Ε.» στο επί της οδού 
Δημοχάρους 27 κτίριο στην Αθήνα. 

7. Αίτηση της εταιρείας «Α.Α. και Ξ. Ματέυ Ο.Ε.» για 
διακοπή λειτουργίας της ερασιτεχνικής Σχολής Χορού με 
την επωνυμία «Ερασιτεχνική Σχολή Χορού Α.Α. και Ξ. Μα¬ 
τέυ Ο.Ε.», (Δημοχάρους 27 - Αθήνα), από το σχολικό έτος 
1993-94, αποφασίζουμε: 

1. Ανακαλούμε την αριθ. 41343/14.11.86 (ΦΕΚ 879/ 
Β/86) απόφασή μας με την οποία είχε χορηγηθεί άδεια 
ίδρυσης και λειτουργίας ερασιτεχνικής Σχολής Χορού 
στην Εταιρεία «Α.Α. και Ξ. Ματέυ Ο.Ε.» στο επί της οδού 
Δημοχάρους 27 - Αθήνα κτίριο, λόγω διακοπής λειτουρ¬ 
γίας της Σχολής από το Σχολικό έτος 1993-94. 

2. Η ανωτέρω απόφαση παύει ισχύουσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 1993 

- : . · ν Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 

Αριθ. ΥΠΠΟ/ΚΑΤΕΧΝ/Δ/37403 (6) 

Χορήγηση άδειας Ιδρυσης και λειτουργίας Ωδείου, στην 
Ιωάννα ΠαναγιωτΙδου - Χρυσοβιτσάνου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ/γμα 941/77 «περί Οργανισμού του Υπου- 
θργείου Πολιτισμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μουσι¬ 
κών ιδρυμάτων». 

4. Τον Ν. 299/76 «περί ρυθμίσεως θεμάτων, αφορώ- 
ντων εις τον κανονισμό λειτουργίας των ιδιωτικών μουσι¬ 
κών ιδρυμάτων, ως και το από 11.11.57 Β.Δ. «περί κυρώ- 
σεως του εσωτερικού κανονισμού του Ωδείου θεσ/κης. 

5. Την απόφαση αριθμ. ΥΠΠΟ/ΓΝΟΣ/33992/31.8.87 
«προϋποθέσεις λειτουργίας τμήματος κλασσικής κιθάρας 
(ΦΕΚ 500/Β/87). 

6. Την αριθμ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση Αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γεν. Γραμμα- 
τείς, Γεν. Δ/ντές Προϊσταμένους Δ/νσεων, Τμημάτων, 
Γραφείων της Κ.Υ. του ΥΠΠΟ» (ΦΕΚ 987/Β/28.11.91). 

7. Την αριθμ. 6965/369/18.7.88 απόφασή μας, «χορή¬ 
γηση άδειας ίδρυσης και λειτουργίας Μουσικής Σχολής, 
στην Ιωάννα ΠαναγιωτΙδου - Χρυσοβιτσάνου» (ΦΕΚ 588/ 
Β/24.8.88). 

8. Το από 25.6.93 πρακτικό αυτοψίας, της Επιτροπής 
Ελέγχου Κτιρίων, Σχολών Χορού και Μουσικής, της Α' 
Εφορείας Κλασσικών Αρχ/των. 

9. Την από 10.2.93 αίτηση της Ιωάννας Χρυσοβιτσάνου, 
ιδρύτριας του ανωτέρω Ωδείου, με τα συνημμένα δικαιο- 
λογητικά, αποφασίζουμε: 

1. Χορηγούμε στην Ιωάννα Χρισοβιτσάνου, άδεια ίδρυ¬ 
σης και λειτουργίας Ωδείου, που θα στεγαστεί στο κτίριο, 
επί της οδού Ελάτης 29 στην Ν. Κηφισιά, και θα έχει επω¬ 
νυμία «ΩΔΕΙΟ Η ΒΑΡΒΙΤΟΣ». 

2. Το Ωδείο, θα λειτουργήσει τις εξής Σχολές και Τμή¬ 
ματα: 

Α. Σχολή Ανωτέρων θεωρητικών Μαθημάτων, με τμή¬ 
ματα: 

1. Ωδικής 2, Αρμονία, 3. Ενοργάνωσης, 4, Αντίστιξης, 5. 
Φυγής. 

Β. Σχολή Ενοργάνου Μουσικής, με τμήματα: 

1. Πληκτών, 2. Εγχόρδων, 3. Πνευστών, 4. Κλασσικής 
κιθάρας. 

Γ. Σχολή Μονωδίας, με τμήμα μονωδίας. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών, 

4. Η άδεια ισχύει από το σχολικό έτος 1993-94. 

Από τις διατάξεις αυτής της απόφασης, δεν προκαλείται 

δαπάνη, σε βάρος του Κρατικού Προϋπολογισμού. 

Η αριθμ. 6965/369/18.7.88 απόφασή μας, «χορήγηση 
άδειας ίδρυσης και λειτουργίας Μουσικής Σχολής, στην 
Ιωάννα Παναγιωτίδου - Χρυσοβιτσάνου» (ΦΕΚ 588/Β/ 


24.8.88) παύει να ισχύει από τη έναρξη ισχύος της παρού- 
σης. 

Η απόφαση αυτή, να δημοσιευτεί στην Εφημερίδα της 
Κυβερνήσεως. 

Αθήνα, 7 Ιουλίου 1993 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

■ - ♦ 

Αριθ. ΥΠΠΟ/ΚΑΤΕΧΝ/Δ/37409 (7) 

Χορήγηση άδειας ίδρυσης και λειτουργίας Ωδείου στην 

ομόρρυθμη εταιρεία I. Μαστρογιαννοπούλου - Στ. Μα- 

στρογιαννόπουλος Ο.Ε. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ/γμα 941/77 «Περί Οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Το άρθρο 29 του Ν. 1158/81 «Περί οργανώσεως και 
διοικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.87 
«Προϋποθέσεις: λειτουργίας Τμήματος Κρουστών, ΥΠΠΟ/ 
ΓΝΟΣ/33992/31.8.87 «Πρτοϋποθέσεις λειτουργίας Τμή¬ 
ματος Κλασσικής Κιθάρας» (ΦΕΚ 500/Β/87), ΥΠΠΟ/ 
ΓΝΟΣ/33991/23.10.87 «Προϋποθέσεις λειτουργίας 
Τμήματος Κλαβικύμβαλου (τσέμπαλο), (ΦΕΚ 609/Β/ 
87). 

8. Την αριθ. ΥΠΠΟ/ΓΝΟΣ/49095/30.10.91 απόφαση 
«μεταβίβαση αρμοδιοτήτων Υπουργού και δικαιώματος 
υπογραφής» με εντολή Υπουργού στους Γ εν. Γ ραμματείς, 
Γ εν. Δ/ντές και Προϊσταμένους των Δ/νσεων Τμημάτων 
και Γραφείων της Κ.Υ. του ΥΠ.ΠΟ (ΦΕΚ Β: 987/ 
28.11.91). 

9. Το από 10.6.93 πρακτικό αυτοψίας του Γραφείου 
Μηχανικού Επαρχείου Νάξου. 

10. Την από 14.5.93 αίτηση της Ιωάννας Μαστρογιαν- 
νοπούλου & Στέφανου Μαστρογιαννόπουλου εκπροσώ¬ 
που της Ομόρρυθμης Εταιρείας «I. Μαστρογιαννοπούλου 
- Στ. Μαστρογιαννόπουλος Ο.Ε.» με τα συνημμένα δικαιο- 
λογητικά, αποφασίζουμε: 

1. Χορηγούμε στην ομόρρυθμη Εταιρεία «I. Μαστρο- 
γιαννοπούλου - Στ. Μαστρογιαννόπουλος Ο.Ε.» άδεια 
ίδρυσης & λειτουργίας Ωδείου που θα στεγαστεί στο κτί¬ 
ριο της περιοχής «Χριστός» της Χώρας Νάξου και θα έχει 
επωνυμία «Αριάδνειο Ωδείο». 

2. Το Ωδείο θα λειτουργήσει τις εξής Σχολές και Τμή¬ 
ματα: 

Α. Σχολή Ανωτέρων θεωρητικών Μαθημάτων και Συν- 
θέσεως με τμήματα: 

1. Ωδικής, 2. Αρμονίας, 3. Αντιστίξεως, 4. Φυγής, 5. 
Ενοργάνωσης. 

Β. Σχολή Ενοργάνου μουθσικής με τμήματα: 

1. Πληκτών, 2. Πνευστών, 3. Κλασσικής κιθάρας, 4. εγ¬ 
χόρδων. 

Γ. Σχολή μονωδίας και μελοδραματικής με τμήμα μονω¬ 
δίας. 

3. Η άδεια ισχύει από το σχολικά έτος 1993-94. 

4. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων από δέκα πέντε (15) σπουδα¬ 
στών. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 1993 
Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 
. ■■-- ■ 

; Αριθ. ΥΠΠΟ/ΑΡΧ/Β1/Φ31/33608/683 (8) 

Χαρακτηρισμός του πυργόσπιτου ιδιοκτησίας Μεταξά, ως 
ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αρ. ΥΠΠΟ/ΓΝΟΣ/49095/30.10.91 Υ.Α. (ΦΕΚ 
987/Β/28.11.91 και ΦΕΚ 17/Β/16.1.92) για «μεταβίβαση 
αρμοδιοτήτων Υπουργού και δικαιώματος υπογραφής με 
εντολή Υπουργού στους Γενικό Γραμματέα κλπ.». 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Ανατολικής Πελοποννήσου, όπως διατυπώ¬ 
θηκε στην αρ. 4/9.6.93 συνεδρία του, αποφασίζουμε: 

Χαρακτηρίζουμε ως ιστορικό διατηρητέο μνημείο το 
Πυργόσπιτο ιδιοκτησίας Μεταξά, που βρίσκεται στην Κοι¬ 
νότητα Συκέα, Νομού Κορινθίας. 

Πρόκειται για διόροφο κτήριο με κεραμοσκεπή στέγη 
και κάτοψη σε σχήμα Τ. Στις όψεις διακρίνονται τα τοξωτά 
πλαίσια των ανοιγμάτων, οι διακοσμητικές προεξοχές των 
τζακιών καθώς και ίχνη από τα «κλουβιά» που υπήρχαν στις 
τέσσερεις γωνίες. 

Ο Πύργος ανήκε στον Χαλήλ Αγά, παππού του ονομα- 
| ατού άρχοντα της Κορίνθου Κιαμήλμπεη και έδωσε το 
όνομά του στον οικισμό κατά την περίοδο της Τουρκοκρα- 
| τίας. 

Η απόφαση αυτή δεν θα επιβαρύνει τον Κρατικό Προϋ¬ 
πολογισμό. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 14 Ιουλίου 1993 

Με εντολή Υπουργού 

Ο Προϊστάμενος της Δ/νσης 
κ.α.α. 

Χ.Ι. ΠΕΝΝΑΣ 


Αριθ. ΥΠΠΟ/ΑΡΧ/Β1 /Φ31 /33980/708 (9) 

Χαρακτηρισμός Ι.Ν. Κοίμησης Θεοτόκου Κοινότητας Κά¬ 
μπου επαρχίας Καλαμών, Νομού Ηλείας, ως ιστορικού 
διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αρ. ΥΠΠΟ/ΓΝΟΣ/49095/30.10.91 ΥΑ (ΦΕΚ 
987/Β/28.11.91 και ΦΕΚ 17/Β/16.1.92) «για μεταβίβαση 
αρμοδιοτήτων Υπουργού και δικαιώματος υπογραφής με 
εντολή Υπουργού στους Γενικό Γραμματέα κλπ.». 

2. Τις διατάξεις του ΚΝ 5351/32 «Περί Αρχαιοτήτων», 
σε συνδυασμό με τις διατάξεις του Ν. 1469/50, άρθρα 1 
και 5. 

3. Την ομόφωνη γνωμοδότηση του Τοπικού Συμβουλίου 
Μνημείων Ν.Δ. Ελλάδας, όπως διατυπώθηκε στην αρ. 4/ 
23.6.93 συνεδρία του, αποφασίζουμε: 

Χαρακτηρίζουμε το ναό Κοίμησης της Θεοτόκου, στον 
οικισμό Κάμπου, Κοινότητας Κάμπου, επαρχίας Καλαμών, 
Νομού Ηλείας, ως οικοδόμημα που χρειάζεται ειδική προ¬ 
στασία. 

Πρόκειται για σταυροειδή εγγεγραμμένο ναό με 
τρούλλο, με τρεις ημιεξαγωνικές εξωτερικά κόγχες και 
δύο πυργόμορφα κωδωνοστάσια, στα άκρα της δυτικής 
του όψης. 

Ο ναός χρονολογείται στα τέλη του 19ου αιώνα και απο¬ 
τελεί χαρακτηριστικό δείγμα εκκλησιαστικής αρχαιοτε- 
κτονικής της εποχής αυτής. 

Η απόφαση αυτή δεν επιβαρύνει τον Κρατικό Προϋπο¬ 
λογισμό. 

Η παρούσα να δημοσιευθεί στην Εφημερίδά της Κυβέρνη¬ 
σης. 

Αθήνα, 14 Ιουλίου 1993 

Με εντολή Υπουργού 
Ο Προϊστάμενος της Δ/νσης κ.α.α. 

Χ.Ι. ΠΕΝΝΑΣ 

. ---♦-- 

Αριθ. ΥΠΠΟ/ΑΡΧ/Β1 /Φ30/33606/682 (10) 

Χαρακτηρισμός κάστρου Γουλάδες και ναού Τριών Ιεραρ¬ 
χών του Τζανήμπεη, στο Μαυροβούνι Γυθείου, ως ιστο¬ 
ρικών διατηρητέων μνημείων. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αρ. ΥΠΠΟ/ΓΝΟΣ/49095/30.10.91 ΥΑ (ΦΕΚ 
987/Β/28.11.91 και ΦΕΚ 17/Β/16.1.92) για μεταβίβαση 
αρμοδιοτήτων Υπουργού και δικαιώματος υπογραφής «με 
εντολή Υπουργού στους Γ ενικό Γ ραμματέα κλπ.». 

2. Τις διατάξεις του ΚΝ 5351/32 «Περί Αρχ/των», άρ¬ 
θρο 52. 

3. Την ομόφωνη γνωμοδότηση του Τοπικού Συμβουλίου 
Μνημείων Ανατολικής Πελοποννήσου (Πράξη 4/9.6.93), 
αποφασίζουμε: 

Χαρακτηρίζουμε το κάστρο «Γουλάδες» και το ναό των 
Τριών Ιεραρχών του Τζανήμπεη, που βρίσκονται στο 
ύψωμα και τον οικισμό Μαυροβούνι Γ υθείου, ως ιστορικά 
διατηρητέα μνημεία, λόγω της ιστορικής τους σπουδαιό- 
τητας. Η απόφαση αυτή δεν θα επιβαρύνει τον κρατικό 
προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 1993 

Με εντολή Υπουργού 
Ο Προϊστάμενος της Δ/νσης κ.α.α. 

X. ΠΕΝΝΑΣ 

• "■■- -4 ." / 

Αριθ. ΥΠΠΟ/ΑΡΧ/Β1 /Φ33/30229/615 (11) 

Κήρυξη I. Ναών Πόλεως Κέρκυρας ως ιστορικών διατηρη¬ 
τέων μνημείων. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ Β: 
987/28.11.91) «Περί μεταβιβάσεως αρμοδιοτήτων 
υπουργού και δικαιώματος υπογραφής». 

2 . Τις διατάξεις του Κ.Ν. 5351/32 «Περί Αρχαιοτή¬ 
των». 

3. Τον Ν. 1469/50. 

4. Την ομόφωνη γνωμοδότηση του Τοπικού Συμβουλίου 
Μνημείων Ηπείρου, όπως διατυπώθηκε στην αριθμ. 4/ 
1993 (αριθμ. θέμ. 14ο) Συνεδρία του, αποφασίζουμε: 

Χαρακτηρίζονται ως ιστορικά διατηρητέα μνημεία οι πα¬ 
ρακάτω ένδεκα (11) ναοί της πόλης Κέρκυρας: 1) Άγιος 
Ιωάννης στις Στέρνες 16ου αιώνα. 2) Άγιος Νικόλαος 
ι Ντεβέκια 16ου αιώνα. 3) Άγιος Αντώνιος και Άγιος Αν- 
δρέας 15ος αιώνας με ανακαίνηση το 18ο αιώνα. 4) Υπε- 
ραγία Θεοτόκος Στερεωτών (Παναγία των Ξένων) 18ου αι¬ 
ώνα. 5) Αγία Σοφία και ιωσήφ Μνήστωρ 1650 η ανακαίνιση 
το 19ο αιώνα. 6) Αγία Παρασκευή 17ου αιώνα. 7) Υ.θ. η 
Υψηλή των Οινοπολών 17ου αιώνα. 8) Υ.θ. κυρά των Αγ¬ 
γέλων 17ου αιώνα. 9) Άγιο Απόστολοι 17ου αιώνα. 10) Αγ. 
Χαράλαμπος 17ου αιώνα. 11) Υ.θ. Οδηγήτρια του Ραχα- 
πίδη 17ου αιώνα. Πρόκειται για μνημεία που ανήκουν στον 
τύπο της επτανησιακής βασιλικής, σημαντικά δείγματα 
της καλλιτεχνικής παράδοσης και δημιουργίας του Επτα¬ 
νησιακού Ελληνισμού, όπως διαμορφώθηκε κατά τη διάρ¬ 
κεια της Ενετικής περιόδου. Στα παραπάνω μνημεία δια¬ 
σώζονται σημαντικά έργα γλυπτικής διακόσμησης καθώς 
και έργα ζωγραφικά προερχόμενα είτε από τοπικά εργα¬ 
στήρια, είτε από άλλες περιοχές. Αποτελούν αναπόσπα¬ 
στο στοιχείο του πολεοδομίκού ιστού της πόλης, όπως αυ¬ 
τός διασώθηκε μέχρι τις μέρες μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 1993 

Με εντολή Υπουργού 
Ο Προϊστάμενος της Δ/νσης κ.α.α. 

X. ΠΕΝΝΑΣ 

Αριθ. ΥΠΠΟ/ΑΡΧ/Β1 /Φ31 /33607/684 (12) 

Χαρακτηρισμός ναού Παμμεγίστων Ταξιαρχών Άσσου Κο¬ 
ρινθίας, ως ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1. Την αρ. ΥΠΠΟ/ΓΝΟΣ/49095/30.10.91 Υ.Α. (ΦΕΚ 
987/Β/28.11.91 και ΦΕΚ 17/Β/16.1.92 (για μεταβίβαση 


αρμοδιοτήτων Υπουργού και δικαιώματος υπογραφής «με 
εντολή Υπουργού στους Γενικό Γραμματέα κλπ.». 

2. Τις διατάξεις του ΚΝ 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Ανατολικής Πελοποννήσου, όπως διατυπώ¬ 
θηκε στην αριθ. 4/9.6.93 συνεδρία του, αποφασίζουμε: 

Χαρακτηρίζουμε ως ιστορικό διατηρητέο μνημείο τον 
Ιερό ναό Παμμεγίστου Ταξιαρχών Άσσου Κορινθίας. 

Πρόκειται για μονόχωρη, μεγάλων διαστάσεων Βασι¬ 
λική, με δίρριχτη κεραμοσκεπή στέγη και τρίπλευρη αψίδα 
ιερού, εισόδους στην δυτική και νότια πλευρά, με τοξωτά 
υπέρθυρα. 

Κατά την παράδοση, ο ναός ανεγέρθη το 1822 σε ανά¬ 
μνηση της φυγής των Τούρκων, την ημέρα της εορτής των 
Ταξιαρχών και παρουσιάζει ιστορικό και αισθητικό ενδια¬ 
φέρον. 

Η απόφαση αυτή δεν επιβαρύνει τον κρατικό προϋπολο¬ 
γισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 1993 

Με εντολή Υπουργού 
Ο Προϊστάμενος της Δ/νσης κ.α.α. 

X. ΠΕΝΝΑΣ 

; " ♦-— 

Αριθ. ΥΠΠ0/ΑΡΧ/Β1 /Φ34/33555/681 (13) 

Χαρακτηρισμός Ι.Ν. Αγ. Κων/ντίνου και Ελένης Μεσημε¬ 
ριού θεσ/νίκης ως ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αρ. ΥΠΠΟ/ΓΝΟΣ/49095/30.10.91 Υ.Α. (ΦΕΚ 
987/Β/28.11.91 και ΦΕΚ 17/Β/16.1.92) για μεταβίβαση 
αρμοδιοτήτων του Υπουργού και δικαιώματος υπογραφής 
«με εντολή Υπουργού στους Γενικό Γραμματέα κλπ.». 

2. Τις διατάξεις του Κ.Ν. 5351/32 «Περί Αρχ/των». 

3. Του Ν. 1469/50. 

4. Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας, όπως δια¬ 
τυπώθηκε στην αριθμ. 14/21.6.93 συνεδρία του, αποφα¬ 
σίζουμε: 

Χαρακτηρίζουμε ως ιστορικό διατηρητέο μνημείο τον 
Ιερό ναό των Αγίων Κων/νου και Ελένης, της Κοινότητας 
Μεσημεριού, Επαρχίας θεσ/νίκης, του Νομού θεσ/ 
νίκης. 

Πρόκειται για τρίκλιτη βασιλική, μικρών διαστάσεων των 
ύστερων μεταβυζαντινών χρόνων, μνημείο που είναι γνω¬ 
στό και με την παλαιότερή του ονομασία «Άγιος Νικό¬ 
λαος». Ο ναός είναι ιδρυμένος μέσα στον εκτεταμένο αρ¬ 
χαιολογικό χώρο των βυζαντινών χρόνων, που εκτείνεται 
σ’ όλο το λόφο γνωστό ως Τούμπα των «Αγ. Κων/νου και 
Ελένης». 

Η απόφαση αυτή δεν θα επιβαρύνει τον κρατικό προϋ¬ 
πολογισμό. 

Η παρούσα να δημοσιευθεΐ στην Εφημερίδα της Κυβερ- 
νήσεως. 

Αθήνα, 15 Ιουλίου 1993 

Με εντολή Υπουργού 
Ο Προϊστάμενος 
X. ΠΕΝΝΑΣ 

-—-; ' 

Αριθ. ΥΠΠΟ/ΑΡΧ/Β1 /Φ34/36453/744 (14) 

Κήρυξη ως αρχαιολογικού χώρου της Τούμπας των Αγ. 
Κων/νου και Ελένης Μεσημερίου Θεσσαλονίκης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αρ. ΥΠΠΟ/ΓΝΟΣ/49095/30.10.91 Υ.Α. (ΦΕΚ 
987/Β/28.11.91 και ΦΕΚ 17/Β/16.1.92) για μεταβίβαση 
αρμοδιοτήτων Υπουργού και δικαιώματος υπογραφής «με 
εντολή Υπούργού στους Γενικό Γραμματέα κλπ.». 


2. Τις διατάξεις του Κ.Ν. 5351/32 «Περί Αρχ/των». 

3. Την ομόφωνη γνωμοδότηση του Τοπικού Συμβουλίου 
Μνημείων Κεντρικής και Δυτικής Μακεδονίας, όπως δια¬ 
τυπώθηκε στην αριθμ. 14/21.6.93 συνεδρία του, αποφα¬ 
σίζουμε: 

Χαρακτηρίζουμε ως αρχαιολογικό χώρο την Τούμπα των 
«Αγίων Κων/νου και Ελένης», της Κοινότητας Μεσημε¬ 
ριού, Επαρχίας θεσ/νίκης, του Νομού Θεσ/νίκης. Ο χώ¬ 
ρος αυτός απλώνεται στην ομώνυμη Τούμπα και διατηρεί 
σ' ολόκληρη την έκτασή του κτιριακά και αρχιτεκτονικά 
λείψανα βυζαντινών χρόνων. 

Η απόφαση αυτή δεν θα επιβαρύνει τον κρατικό προϋ¬ 
πολογισμό. 

Η παρούσα να δημοσιευθεί στην Εφημερίδα της Κυβερ- 
νήσεως. 

Με εντολή Υπουργού 
Ο Προϊστάμενος 
X. ΠΕΝΝΑΣ 

